נועם פתחי

נועם פָתְחִי (נולד ב-30 במאי 1974) הוא פובליציסט, שדרן רדיו, רעיונאי ומגיש טלוויזיה ישראלי. מגיש תוכנית אקטואליה יומית ברדיו גלי ישראל ורדיו דרום לצד יותם זמרי ובעל פינה שבועית ברדיו תל אביב. בנוסף לעבודתו ברדיו, מנחה לצד שי גולדשטיין את התוכנית 'פתחי את שי' בערוץ עכשיו 14. השתתף בפאנלים של התוכניות 'שבע עם איילה חסון', 'חדשות שישי' ו'הפטריוטים'. פתחי משמש כמבקר טלוויזיה בעיתון 'ישראל היום'. גדל ברחובות. יש לו אחות אחת הצעירה ממנו בארבע שנים. את רוב השירות הצבאי העביר במפח"ש, בלילות ניהל ברים על מנת לעזור כלכלית למשפחתו. עבד בשוק היהלומים בארצות הברית במשך ארבע שנים ולאחר מכן שב לישראל. בתחילת שנות ה-2000 החל את עבודתו בעולם הפרסום. תחילה עבד במשרד טמיר כהן, ולאחר מכן עבר לגיתם BBDO. בשנת 2003 עבר למשרד הפרסום גליקמן נטלר סמסונוב, עבד בו כקופירייטר בכיר והוא אחראי ליצירת קמפיינים ובהם דמויות כמו "אשר", בגילומו של אסי כהן במסגרת קמפיין של הבנק הבינלאומי, ואת דמות המזכירה של שוקה, בגילומה של שני כהן. באוקטובר 2015 סיים את עבודתו במשרד לאחר קניית החברה על ידי רשת פרסום בינלאומית שלא רצתה עוד בשירותיו. פתחי רווק. מתגורר בתל אביב. לפתחי יותר מ-90 אלף עוקבים בטוויטר וכ-45 אלף עוקבים בפייסבוק, שם הוא מפרסם סטטוסים הומוריסטיים בנושאי רווקות, מזון ואקטואליה, לצד סטטוסים ביקורתיים על התקשורת ועל השמאל בנושא הסכסוך הישראלי-פלסטיני. החל משנת 2013 מגיש פתחי פינה שבועית ברדיו תל אביב בשם "אחד החזקים", בה הוא מציג סטטוסים שפורסמו בפייסבוק ובטוויטר במהלך השבוע. בדצמבר 2015 הפיק אירוע תחת שם זה ובו התקיים מפגש בין כותבי הסטטוסים ועוקביהם. בשנת 2014 החל לכתוב באתר nrg טורי דעה, וכן להשתתף בכתיבת המדור הסאטירי של מקור ראשון, "בריחת המוחות". החל מיוני 2016 פתחי מגיש יחד עם יותם זמרי את התוכנית "פתחי וזמרי בעם", תוכנית רדיו יומית ברדיו גלי ישראל ורדיו דרום. פתחי מגדיר את התוכנית כ"פאנטואליה" - שילוב של Fun (כיף, בידור) ואקטואליה. באוקטובר 2018 זכתה התוכנית בפרס אגודת העיתונאים לתוכנית מלל ברדיו. משתתף מאז שנת 2017 בתוכנית הסאטירה "עד כאן!" ב"כאן 11" ביחד עם קומיקאים וכוכבי רשת. השתתף כחבר פאנל בתוכנית "הפטריוטים" ב"עכשיו 14" במהלך התקופה שבין נובמבר 2021 לאפריל 2022. בשנת 2023 חזר להופיע מדי פעם בתוכנית, בעיקר כשחברו יותם זימרי מנחה אותה. בנוסף, משתתף בפאנל של המהדורה המוקדמת בהגשת ליטל שמש. משמש מבקר טלוויזיה ב"ישראל היום". בשנת 2020 תבע אייל ברקוביץ' בתביעת דיבה את פתחי בגין ציוץ שלטענתו נועד להשפיל אותו, על סכום של 142,000 ש"ח. למרות מחיקת הציוץ בחר ברקוביץ' להמשיך בתביעה, וזו הסתיימה כשנה וחצי לאחר מכן בהסדר פשרה, שבו פרסם פתחי התנצלות אולם לא נדרש לשלם פיצוי. מדיה וקבצים בנושא נועם פתחי בוויקישיתוף נועם פתחי, ברשת החברתית פייסבוק נועם פתחי, ברשת החברתית אקס (טוויטר) נועם פתחי, במיזם "אישים" לתיעוד היצירה הישראלית נועם פתחי, במסד הנתונים הקולנועיים IMDb (באנגלית) נועם פתחי, באתר "אידיבי", מאגר הידע העברי לקולנוע ישראלי ועולמי הטורים של פתחי באתר nrg יחליפו את אראל סג"ל: יותם זמרי ונועם פתחי, באתר nrg, 10 במאי 2016, באתר nrg יש ימנים מצחיקים, כנגד כל הסיכויים, באתר nrg, 28 ביוני 2014, באתר nrg משה בנימין, "בענף הפרסום בתל אביב - מי שמחזיק בדעה ימנית נתפס כבבון, אוהד בית"ר חמום מוח", באתר אייס, 22 ביוני 2015 ערן סויסה, מהפייסבוק לרדיו, באתר ישראל היום, 1 ביוני 2016 איתי שטרן, התשובה הסאטירית מימין: להפסיק להיעלב ולהתחיל להעליב, באתר הארץ, 4 בדצמבר 2017 פתחי וזמרי בעם - עמוד הפייסבוק נועם פתחי, שליפות, באתר גילוי דעת משה בנימין, העסקה עם הצרפתים עלתה לנועם פתחי בג'וב: הקופירייטר בדרך החוצה מגליקמן, באתר אייס, 25 באוקטובר 2015 דורי בן ישראל, אחד החזקים: נועם פתחי, עידן ניידיץ, יותם זמרי, דני קמושביץ ואושיות פרסום מצייצות נוספות באירוע סאטירי מיוחד, באתר מזבלה - בלוג קריאייטיב פרס תכנית הרדיו הטובה ל'פתחי וזמרי בעם", באתר "סרוגים", 28 באוקטובר 2018 נועם פתחי עוזב את ערוץ 14: "ממש לא התפטרתי", באתר אייס, 13 באפריל 2022 אייל ברקוביץ' מאוכזב? זה הפיצוי שיקבל מהתביעה נגד פתחי, באתר אייס, 15 במרץ 2022